প্রেস বিজ্ঞপ্তি ॥ বেতার ও টেলিভিশনের বিশিষ্ট কণ্ঠশিল্পী, জেলা শিল্পকলা একাডেমী’র সহ-সভাপতি, হবিগঞ্জ সাংস্কৃতিক পরিষদের সাধারণ সম্পাদক ও সুরবিতানের সাংগঠনিক সম্পাদক সিদ্ধার্থ বিশ্বাস আগামী ২১শে ফেব্র“য়ারী থেকে ২৩শে ফেব্র“য়ারী তিনদিনব্যাপী ভারতের গৌহাটীতে ভাষা সংস্কৃতি মিলন উৎসবে যোগ দিতে গতকাল ১৯শে ফেব্র“য়ারী গৌহাটীর উদ্দেশে বাংলাদেশ ত্যাগ করেন। ‘ব্যতিক্রম ম্যাস এওয়ারনেস এন্ড সোশ্যাল ডেভেলপম্যান্ট অর্গানাইজেশন’ কর্তৃক আয়োজিত ৩দিন ব্যাপী এই অনুষ্ঠানে সিদ্ধার্থ বিশ্বাস ১ম দিন ২১শে ফেব্র“য়ারী সেখানে সঙ্গীত পরিবেশন করবেন। ১ম দিন উৎসবে ১০হাজারেরও বেশী মানুষের সমাগম ঘটবে বলে আয়োজকরা আশা প্রকাশ করেছেন। সিদ্ধার্থ বিশ্বাস বৃহত্তর সিলেটের হাছন রাজা, বাউল আব্দুল করিম সহ মরমী গীতিকারদের গান পরিবেশন করবেন। তার সঙ্গে রয়েছেন বিশিষ্ট কণ্ঠ শিল্পী গৌতম মহারত্ম।